b'\n_START_ARTICLE_\nHrvatska molitva\n_START_PARAGRAPH_\nHrvatska molitva pjesma je hrvatskog pjesnika, knji\xc5\xbeevnika i povijesni\xc4\x8dara Mate Mar\xc4\x8dinka, objavljena pod pseudonimom Matko Maroni\xc4\x87 koncem 1971. godine u \xc4\x8dasopisu Vjesnik sv. Nikole Taveli\xc4\x87a (115 stihova). Ona je razlog zbog kojeg su se Mar\xc4\x8dinko i urednik Vjesnika sv. Nikole Taveli\xc4\x87a, dr. fra Mate Jeronim \xc5\xa0etka na\xc5\xa1li na udaru jugoslavenskoga represivnog sustava._NEWLINE_Hrvatska molitva_NEWLINE_(izvadak)_NEWLINE_Hrvatska, ti si na\xc5\xa1 grih i na\xc5\xa1e posrtanje;_NEWLINE_Hrvatska, ti nas od sebe tira\xc5\xa1 i sve nas je manje;_NEWLINE_Hrvatska, ti grabljivcima prepu\xc5\xa1ta\xc5\xa1 imanje;_NEWLINE_Hrvatska, ti \xc5\xa1uti\xc5\xa1 iako svoje bidno vidi\xc5\xa1 stanje;_NEWLINE_Hrvatska, ti odve\xc4\x87 se uzda\xc5\xa1 u uljudbu i znanje;_NEWLINE_Hrvatska, ti blaga kao janje, ne vidi\xc5\xa1 klanje;_NEWLINE_Hrvatska, ti svitlo danje, gubi\xc5\xa1 pouzdanje._NEWLINE_O pritu\xc5\xbena, nad zamu\xc4\x87enim ogledalom goneta\xc5\xa1 postojanje._NEWLINE_Hrvatska, ti si na\xc5\xa1 dah i na\xc5\xa1 si vid;_NEWLINE_Hrvatska, valovi i sol nagrizaju tvoju hrid;_NEWLINE_Hrvatska, zbog tebe nas vi\xc5\xa1aju i stavljaju pred zid;_NEWLINE_Hrvatska, za neke samo spomen blid;_NEWLINE_Hrvatska, neprekinutih pokoljenja slid;_NEWLINE_Hrvatska, koju tiraju na brid,_NEWLINE_Hrvatska, od koje sam sid, nije ih stid, a nisam jo\xc5\xa1 did,_NEWLINE_\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6_NEWLINE_Prosvitli skrbnike koji su toliko zabrinuti za nas,_NEWLINE_kao \xc5\xa1to smo nekad znali \xc5\xbeiviti sami mo\xc5\xbeemo i danas._NEWLINE_\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6_NEWLINE_Me\xc4\x91u tolikim narodima zar jedini moramo neznani se kriti,_NEWLINE_privi\xc5\xa1e skromni smo bili, ne \xc5\xbeelimo umrit od stida._NEWLINE_\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6\xe2\x80\xa6_NEWLINE_Ispa\xc4\x87eno srce samo za jednim \xc5\xbeudi:_NEWLINE_slobodu ho\xc4\x87emo u dru\xc5\xa1tvu slobodnih ljudi.'